ເຮືອບິນກອງທັບອິນໂດເນເຊັຽ ປະສົບອຸບັດຕິເຫດຕົກ ມີຜູ້ເສັຽຊີວິດ ຢ່າງນ້ອຍ 98 ຄົນ
ຂ່າວສຳຄັນອື່ນໆ: ອົງການນາໂຕ້ກ່າວວ່າ ການໂຈມຕີທາງ ອາກາດຂອງຕົນ ເຮັດໃຫ້ ພົລເຮືອນອັຟການິສຖານ 8 ຄົນ ເສັຽຊີວິດ; ຜູ້ນຳປະຊາທິປະໄຕມຽນມາ ພົບປະ ກັບ
ເຈົ້າໜ້າທີ່ ອິນໂດເນເຊັຽ ກ່າວວ່າເຮືອບິນຂົນສົ່ງ ຂອງ ກອງທັບ ລຳນຶ່ງ ໄດ້ປະສົບ ອຸບັດຕິເຫດຕົກ ໃສ່ເຮືອນແລະລຸກໃໝ້ ເປັນໄຟ ໃນວັນພຸດ ມື້ນີ້ ໃກ້ໆ ສນາມບິນ ທະຫານ ແຫ່ງນຶ່ງ ໃນເຂດJAVA ຕາເວັນອອກ ເຮັດໃຫ້ ມີຜູ້ເສັຽ ຊີວິດ ຢ່າງນ້ອຍ 98 ຄົນ ແລະບາດເຈັບອີກຫລາຍກວ່າ 10 ຄົນ ໂຄສົກ ຄົນນຶ່ງ ຂອງ ກອງທັບ ອາກາດ ອິນໂດເນເຊັຽ ກ່າວວ່າເຮືອບິນ C-130 ໄດ້ບັນທຸກ ພວກທະຫານ ແລະຄອບຄົວ ເຂົາເຈົ້າ ເວລາ ປະສົບອຸບັດຕິເຫດຕົກ ໂຄສົກ ເວົ້າວ່າ ມີຜູ້ເດີນທາງ ໄປນຳ ເຮືອບິນ ລຳດັ່ງກ່າວຫລາຍກວ່າ 100 ຄົນ ຮວມທັງ ເດັກນ້ອຍ 10 ຄົນ ມີ 2 ຄົນ ຢູ່ພາກພື້ນດິນ ຮວມຢູ່ໃນຈຳນວນ ພວກທີ່ ເສັຽຊີວິດ ພວກທີ່ ເຫັນເຫດການ ລາຍງານວ່າ ໄດ້ເຫັນຊາກເຮືອບິນ ຕົກລົງມາ ຈາກທ້ອງຟ້າ ແລະ ໄດ້ຍິນສຽງ ຣະເບີດ ດັງຂຶ້ນ ເຮືອບິນຂົນສົ່ງ ລຳນີ້ ໄດ້ບິນຂຶ້ນ ຈາກ ສນາມບິນ ນະຄອນຫລວງ ຈາກາຕ້າ ໃນຕອນເຊົ້າມື້ນີ້ ແລະ ມີກຳນົດ ເດີນທາງ ໄປຍັງ ແຂວງປາປົວ ຂອງ ອິນໂດເນເຊັຽ ເຈົ້າໜ້າທີ່ທະຫານ ເວົ້າວ່າ ເຮືອບິນ ລຳນີ້ ແມ່ນຢູ່ໃນ ສະພາບດີ ແລະດິນຟ້າ ອາກາດ ກໍດີກ່ອນທີ່ ຈະເກີດ ອຸບັດຕິເຫດ ເຮືອບິນນີ້ ມີອາຍຸ ເກືອບ 30 ປີແລ້ວ ອົງການ ນາໂຕ້ ກ່າວວ່າ ການໂຈມຕີ ທາງອາກາດ ໂດຍ ເຮືອບິນຣົບຂອງຕົນ ລຳນຶ່ງ ເຮັດໃຫ້ ພົລເຮືອນ 8 ຄົນ ເສັຽຊີວິດໃນພາກໃຕ້ອັຟການິສຖານທ່າມກາງ ທີ່ມີການ ຖົກຖຽງກັນ ກ່ຽວກັບ ການບາດເຈັບ ລົ້ມຕາຍ ຂອງ ພົລເຮືອນ ກຳລັງ ນາໆຊາດ ພາຍໃຕ້ ການນຳພາ ຂອງອົງການ ນາໂຕ້ ກ່າວໃນ ວັນພຸດ ມື້ນີ້ວ່າກຳລັງ ຂອງຕົນ ໄດ້ຮ້ອງຂໍ ໃຫ້ມີການ ໂຈມຕີ ທາງອາກາດ ທີ່ແຂວງ HELMAND ໃນມື້ວານນີ້ ຫລັງຈາກ ໄດ້ເກີດ ການປະທະກັນ ກັບ ພວກກະບົດ ປະມານ 25 ຄົນ ຖແລງຂ່າວຂອງອົງການ ນາໂຕ້ ໄດ້ກ່າວຫາ ພວກຫົວຮຸນແຮງ ວ່າໃຊ້ ພົລເຮືອນ ເປັນເຄື່ອງກຳບັງ ການເສັຽຊີວິດ ຂອງພົລເຮືອນ ໄດ້ມີຂຶ້ນ ຂະນະທີ່ ກຳລັງເກີດ ການຂັດແຍ້ງກ່ຽວກັບ ຈຳນວນ ພວກທີ່ ເສັຽຊີວິດ ໃນການ ໂຈມຕີ ທາງອາກາດ ໂດຍ ສະຫະຣັດທີ່ຄ້າຍຄື ກັນນີ້ ໃນພາກ ຕາເວັນຕົກ ອັຟການິສຖານ ເມື່ອສອງ ອາທິດກ່ອນ ກອງທັບສະຫະຣັດ ກ່າວໃນ ມື້ວານນີ້ວ່າ ການສືບສວນ ຂອງຕົນ ພົບເຫັນວ່າ ມີພົລເຮືອນໃນລະຫວ່າງ 20 ຫາ 30 ຄົນ ພ້ອມກັບ ພວກກະບົດ ປະມານ 60 ຄົນ ໄດ້ຖືກ ຂ້າຕາຍໃນການ ໂຈມຕີ ທາງອາກາດ ແລະ ການສູ້ຣົບ ທີ່ກ່ຽວຂ້ອງ ຢູ່ແຂວງ ຟາຣາ ໃນວັນທີ 4ຕໍ່ໃສ່ ວັນທີ 5 ພຶສະພາ ຜ່ານມາ ຊຶ່ງເປັນ ເຫດຮ້າຍ ທີ່ພາໃຫ້ ມີການ ປະທ້ວງສະແດງ ຄວາມໂກດແຄ້ນ ທ່ານນາງ ອອງຊານ ຊູຈີ ຜູ້ນຳປະຊາທິປະໄຕ ໃນມຽນມາທີ່ຖືກກັກຂັງຢູ່ ນັ້ນ ໄດ້ຖາມ ສະບາຍດີ ກັບພວກນັກການທູດຕ່າງປະເທດ ທີ່ໄປເບິ່ງ ການດຳເນີນ ຄະດີ ທ່ານນາງ ທີ່ກ້າວເຂົ້າສູ່ມື້ ທີ 3 ໃນວັນພຸຸດ ມື້ນີ້ ທ່ານນາງ ອອງຊານ ຊູຈີ ຜູ້ນຳພັກ ສັນນິບາດແຫ່ງຊາດ ເພື່ອ ປະຊາທິປະໄຕ ໄດ້ຖືກ ກ່າວຫາວ່າ ລະເມີດ ເງື່ອນໄຂ ໃນການກັກບໍຣິເວນ ທ່ານນາງ ຫລັງຈາກ ຜູ້ຊາຍ ຊາວອະເມຣິກັນ ຄົນນຶ່ງ ລອຍນ້ຳໄປຍັງເຮືອນ ຂອງທ່ານນາງ ທີ່ຕັ້ງຢູ່ແຄມ ທະເລສາບ ໃນຕົ້ນເດືອນນີ້ ແລະພັກຢູ່ທີ່ນັ້ນ ເປັນເວລາ 2 ມື້ ທ່ານນາງ ປະເຊີນກັບ ການຈຳຄຸກ ເປັນເວລາ5 ປີ ຖ້າຖືກຕັດສິນວ່າ ມີຄວາມຜິດ ແມ່ຍິງ ຜູ້ຊ່ອຍ ທ່ານນາງສອງຄົນ ທີ່ອາສັຍ ຢູ່ກັບ ທ່ານນາງນັ້ນ ກໍຖືກ ດຳເນີນຄະດີເຊັ່ນກັນ ພ້ອມກັບ ຜູ້ຊາຍ ຊາວອາເມຣິກັນ ທ່ານນາງ ອອງຊານ ຊູຈີໄດ້ກ່າວ ຂອບໃຈ ພວກນັກ ການທູດ ທີ່ໄດ້ ໄປເບິ່ງ ການດຳເນີນ ຄະດີທ່ານນາງ ຢູ່ຄຸກໃຫຍ່ INSEIN ທີ່ຕັ້ງຢູ່ ໃກ້ໆ ນະຄອນ ຢ່າງກຸ້ງ ແລະເວົ້າວ່າທ່ານນາງ ຫວັງວ່າ ຈະໄດ້ພົບ ກັບພວກ ເຂົາເຈົ້າອີກ ໃນສະພາບການທີ່ດີກ່ວານີ້ ເຈົ້າໜ້າທີ່ ທ່ານນື່ງ ທີ່ສຖານທູດ ອິນໂດເນເຊັຽບອກກັບ ວີໂອເອວ່າ  ທ່ານນາງ ອອງຊານ ຊູຈີ ມີລັກສະນະ ທ່າທາງແຂງແຮງດີ ແລະ ບໍ່ຢ້ານຫຍັງ ເສຖກິດ ຍີ່ປຸ່ນ ໄດ້ລົດນ້ອຍ ຖອຍລົງ ຫລາຍເປັນ ປະວັດການໃນລະຫວ່າງ ວັນທີ 1 ມັງກອນ ຫາ ວັນທີ 30 ມີນາ ຜ່ານມາ ໂດຍໄດ້ຫຼຸດລົງໃນອັດຕຣາຫຼາຍກວ່າ 15% ຕໍ່ປີ ຣັຖບານ ທີ່ກຸງໂຕກຽວ ກ່າວໃນ ມື້ນີ້ວ່າ ຍອດຜລິດຮວມ ພາຍໃນ ຂອງຍີ່ປຸ່ນ ໄດ້ຫລຸດລົງ 4% ໃນໄຕຣມາດ ທຳອິດ ຂອງປີນີ້ ຊຶ່ງເປັນໄຕຣມາສທີ 4 ລຽນຕິດ ທີ່ໄດ້ ຫົດໂຕລົງ ລະຫວ່າງ ວັນທີ 1 ຕຸລາ ຫາວັນທີ 31ທັນວາ ປີກາຍນີ້ ເສຖກິດ ຍີ່ປຸ່ນ ໄດ້ຫລຸດລົງ ໃນອັດຕຣາ ເກືອບ 14 5% ຕໍ່ປີ ນີ້ແມ່ນການ ຫລຸດຖອຍ ທີ່ ຮ້າຍແຮງສຸດ ຂອງເສຖກິດ ທີ່ໃຫຍ່ ເປັນອັນດັບ 2 ຂອງໂລກນັບແຕ່ ສົງຄາມໂລກ ຄັ້ງທີ 2 ເປັນຕົ້ນມາ ແຕ່ ເຈົ້າໜ້າທີ່ ຍີ່ປຸ່ນ ຄິດວ່າອາດຈະ ມີການ ຟື້ນໂຕຄືນ ພາຍໃນ ທ້າຍປີນີ້ ເສຖກິດ ຂອງ ຍີ່ປຸ່ນ ໄດ້ກາງຕໍ່ອາສັຍ ຢ່າງໃຫຍ່ ຕໍ່ເສຖກິດ ຂອງໂລກ ເພື່ອ ໃຫ້ຊື້ຣົດ ແລະ ເຄື່ອງໃຊ້ອີເລັກໂທຣນິກ ຕ່າງໆ ຂອງຕົນ ບໍ່ຕ່າງຫຍັງ ກັບປະເທດ ໃນເຂດ ເອເຊັຽ ທັງໝົດ,ເສຖກິດ ຂອງຍີ່ປຸ່ນ ແມ່ນໄດ້ຮັບ ຄວາມເສັຽຫາຍ ຈາກການ ພັງທະລາຍລົງ ຂອງອຸບປະສົງ ຫລື ຄວາມຮຽກຮ້ອງ ຕ້ອງການ ສິນຄ້າ ແບບທີ່ ບໍ່ເຄີຍມີ ມາກ່ອນໃນໂລກ ທີ່ສືບເນື່ອງມາຈາກ ວິກິຕການ ທາງດ້ານ ການເງິນ ໃນສະຫະຣັດ ສະຫະຣັດກ່າວ ວ່າ ຕົນກຳລັງ ຈັດສົ່ງການຊ່ອຍເຫລືອທາງ ດ້ານມະນຸສທັມ ມູນຄ່າ 110 ລ້ານໂດລາ ໄປໃຫ້ ປາກິສຖານ ເພື່ອຊ່ອຍ ຈຳນວນນຶ່ງຂອງພວກ ອົພຍົບ ຫຼາຍກວ່າ 2 ລ້ານຄົນ ທີ່ໄດ້ ຫລົບໜີ ການສູ້ຣົບກັນ ຢ່າງດຸເດືອດລະຫວ່າງ ທະຫານ ຣັຖບານ ແລະພວກ ຫົວຮຸນແຮງ ທາລີບານ ໃນເຂດ ຮ່ອມພູ SWAT ໃນພາກຕາເວັນຕົກ ສຽງເໜືອ ຂອງ ປາກິສຖານ ໃນການ ຖແລງທີ່ ທຳນຽບຂາວ ມື້ວານນີ້ຣັຖມຸນຕຣີ ການຕ່າງ ປະເທດ ສະຫະຣັດ ທ່ານນາງ HILLARY CLINTON ໄດ້ສແດງຄວາມຫວັງ ອອກມາວ່າ ພວກທີ່ ອົພຍົບ ຫລົບໜີ ຈະສາມາດ ເດີນທາງ ກັບຄືນໄປຍັງບ້ານເຮືອນ ຂອງ ພວກເຂົາເຈົ້າ ໄດ້ໂດຍໄວ ຢ່າງປອດພັຍ ແລະ ດ້ວຍຄວາມ ສະມັກໃຈ ຣັຖມຸນຕຣີ ການຕ່າງປະເທດ ສະຫະຣັດ ກ່າວວ່າ ປາກິສຖານ ກຳລັງ ທຳການ ສູ້ຣົບຢ່າງໜັກ ກັບພວກ ຫົວຮຸນແຮງ ແຕ່ທ່ານນາງ ກໍມີ ຄວາມເຊື່ອໝັ້ນວ່າ ປາກິສຖານສາມາດ ເຂົ້າຄວບຄຸມ ກຳ ສະຖານະການໄດ້ ດ້ວຍການ ຊ່ອຍເຫລືອ ຈາກ ປະຊາຄົມ ນາໆຊາດ ຜູ້ພິພາກສາຄົນນຶ່ງ ຂອງ ສະຫະຣັດ ໄດ້ຕັດສິນໂທດໃຫ້ພໍ່ຄ້າຂາຍຍົກຄົນນຶ່ງ ຈຳຄຸກ ເປັນເວລາ ດົນກວ່າ 5 ປີ ຍ້ອນ ໄດ້ຕິດປ້າຍໃສ່ປາກົດ ທີ່ຜູ້ກ່ຽວ ນຳເຂົ້າຈາກ ວຽດນາມວ່າ ເປັນປາ ແນວອື່ນ ທີ່ມີ ຣາຄາແພງກວ່າ ເຈົ້າໜ້າທີ່ ສະຫະຣັດ ເວົ້າວ່າ ການຕັດສິນໂທດ ຈຳຄຸກ ເປັນເວລາ 63ເດືອນ ແມ່ນນຶ່ງ ໃນຈຳນວນ ການຕັດສິນໂທດ ທີ່ດົນ ທີ່ສຸດ ເທົ່າທີ່ເຄີຍ ມີມາກ່ຽວກັບ ການສໍ້ໂກງ ປະເພດນີ້ ຜູ້ພິພາກສາ ສານ ຣັຖບານກາງ ສະຫະຣັດ ພົບເຫັນວ່ານາຍ PETER XUONG LAM ຜູ້ບໍຣິຫານ ບໍຣິສັດ ຂາຍອາຫານ ທະເລ ແຫ່ງນຶ່ງ ໃນເຂດຊານເມືອງ ຂອງ ກຸງວໍຊິງຕັນ ມີຄວາມຜິດ ໃນການຂາຍ ຊີ້ນປາກົດ ຣາຄາຖືກ ຈາກ ວຽດນາມໃນມູນຄ່າ ຫລາຍກວ່າ 15 ລ້ານໂດລາ ໂດຍ ໂຄສະນາວ່າ ເປັນຊີ້ນປາ ທີ່ມີ ຣາຄາແພງແນວອື່ນ ເຊັ່ນປາແປະ, ປາລິ້ນໝາ ແລະປາ GROUPER ຄະນະ ໄອຍະການ ຂອງ ຣັຖບານກາງກ່າວວ່າ ນາຍ LAM ແລະຈຳເລີຍ ອື່ນໆອີກ 6 ຄົນ ໄດ້ກະທຳ ເຊັ່ນນັ້ນ ເພື່ອພະຍາຍາມ ຫລີກລ່ຽງ ການຈ່າຍພາສີ ນຳເຂົ້າ ໃນມູນຄ່າ ຫລາຍລ້ານໂດລາ ເຈົ້າໜ້າທີ່ກະຊວງ ຍຸຕິທັມ ສະຫະຣັດ ເວົ້າວ່າ ນາຍ HENRY NGUYEN ຊຶ່ງເປັນ ໂຕການໃນແຜນການນີ້ ຍັງຈັບ ບໍ່ໄດ້ເທື່ອ ແລະເຊື່ອວ່າ ເວລານີ້ ອາສັຍຢູ່ທີ່ປະເທດວຽດນາມ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ